stanford-oval/wikipedia huggingface dataset:
กฎหมายแซลิก

พระเจ้าโคลวิสที่ 1 แห่งฝรั่งเศสทรงแถลงกฎหมายแซลิก ท่ามกลางแม่ทัพนายกองของพระองค์
กฎหมายแซลิก (ละติน: Lex Salica; อังกฤษ: Salic law) หรือ ประชุมกฎหมายอนารยชน (อังกฤษ: Code of the Barbaric Laws) เป็นกลุ่มกฎหมายเกี่ยวกับชนชาติแฟรงค์แซเลียน (Salian Franks) เมื่อต้นยุคกลางระหว่างรัชสมัยของพระเจ้าโคลวิสที่ 1 แห่งฝรั่งเศสในคริสต์ศตวรรษที่ 6 โดยสันนิษฐานกันว่ากฎหมายแซลิกรวบรวมขึ้นระหว่างปี ค.ศ. 507 ถึงปี ค.ศ. 511 บทที่สำคัญที่สุดของกฎหมายแซลิกคือบทที่ว่าด้วยการสืบมรดก โดยห้ามสตรีสืบมรดก โดยเฉพาะ ห้ามครองประเทศหรือแว่นแคว้น จึงมีผู้ใช้ "กฎหมายแซลิก" เป็นคำพ้องความหมายกับ "กฎหมายมรดก" แต่ตามความเป็นจริงแล้วกฎหมายแซลิกยังครอบคลุมไปถึงกฎหมายอื่น ๆ นอกจากกฎหมายมรดก และเป็นรากฐานของกฎหมายต่าง ๆ ในทวีปยุโรปปัจจุบัน
ทั่วไป

บัญญัติพระเจ้าชาร์เลอมาญมีพื้นฐานมาจากกฎหมายแซลิกและมีอิทธิพลพอ ๆ กับกฎหมายของกรีซ และ โรม กฎหมายแซลิกจึงเป็นรากฐานของกฎหมายที่มีอิทธิพลมาจนถึงสมัยปัจจุบันในยุโรปตอนกลาง โดยเฉพาะในกฎหมายของประเทศเยอรมนี ประเทศฝรั่งเศส ประเทศเนเธอร์แลนด์ บางส่วนของประเทศอิตาลีและออสเตรีย และบางส่วนของยุโรปตะวันออก
กฎหมายแซลิกครอบคลุมกฎเกี่ยวกับมรดก, กฎหมายอาญา และการฆาตกรรม กฎหมายระบุว่าค่าเสียหายและค่าปรับต้องจ่ายให้กับผู้เสียหายส่วนหนึ่งและอีกส่วนหนึ่งให้แก่ค่าใช้จ่ายของศาล การตีความหมายในการตัดสินทำโดยลูกขุน กฎหมายแซลิกทำให้มองเห็นถึงภาพลักษณ์ของสังคมของชนแฟรงค์ เช่น กฎหมายแซลิกว่า ผู้ใดที่มิได้เป็นส่วนหนึ่งของครอบครัว ผู้นั้นจะได้รับการปกป้องโดยกฎหมาย
ดูเพิ่ม

กฎหมาย
ดิอะเมซิ่งเรซ: Ha'Merotz La'Million

| --- | --- |
ดิอะเมซิ่งเรซ: Ha'Merotz La'Million

ออกอากาศ: 5 กุมภาพันธ์ พ.ศ. 2552   – 11 มิถุนายน พ.ศ. 2552
ระยะเวลาการถ่ายทำ: พฤศจิกายน พ.ศ. 2551   – ธันวาคม พ.ศ. 2551, 30 พฤษภาคม พ.ศ. 2552
จำนวนตอน: 20 (22 เมื่อรวม Recap)
ผู้ชนะ: กายกับเชย์
ทวีปที่ผ่าน: 3
ประเทศที่ผ่าน: 7
เมืองที่ผ่าน: 16
ระยะทางการแข่งขัน: 42,000 กิโลเมตร   (26,098 ไมล์)
จำนวนเลก: 10
ดิ อะเมซิ่ง เรซ: Ha'Merotz La'Million (ฮีบรู: המירוץ למיליון‎; อังกฤษ: The Race to the Million; ไทย: ดิ อะเมซิ่ง เรซ: การแข่งขันสู่เงินล้าน) เป็นเวอร์ชันอิสราเอลของรายการเรียลลิตี้โชว์ชื่อดังของสหรัฐอเมริกาที่ชื่อ ดิ อะเมซิ่ง เรซ ซึ่งเป็นรายการแข่งขันเดินทางรอบโลกโดยมีผู้เข้าแข่งขันทั้งหมด 10 คู่ และทีมที่ชนะจะได้รับเงินรางวัล 1 ล้านเชเกล รายการนี้มีการผลิตและออกอากาศทางช่อง Reshet Channel 2 ของเครือข่ายโทรทัศน์อิสราเอล Reshet โดยเริ่มออกอากาศในวันที่ 5 กุมภาพันธ์ พ.ศ. 2552 และออกอากาศทุกวันพฤหัสบดี ในเวลา 21 นาฬิกา (เวลามาตรฐานอิสราเอลที่ใช้ DST ตรงกับเวลา 18 นาฬิกาของ GMT) และมีพิธีกรประจำรายการคือราซ เมอร์แมน
การผลิต

สิ่งที่แตกต่างจาก ดิ อะเมซิ่ง เรซ ในเวอร์ชันอื่น ๆ ทุกเวอร์ชันเลยก็คือ ตอนสุดท้ายของ Ha'Merotz La'Million ยังไม่ได้มีการถ่ายทำ แต่จะมีการถ่ายทำหลังจากที่รายการออกอากาศไปได้แล้วพักหนึ่งแล้ว ในขณะที่เวอร์ชันอื่น ๆ มีการถ่ายทำทุกตอนจนจบแล้วจึงออกอากาศ  นอกจากนี้การออกอากาศ 1 ตอนมีการออกอากาศไม่เต็มเลก (ไปถึงจุดพัก) แต่มีการออกอากาศเพียงครึ่งเลกในวันศุกร์ และอีกครึ่งเลกแบ่งไปออกอากาศในวันเสาร์ โดยจะออกอากาศเลกละ 2 ตอนและมีตอนประมวลภาพซ้ำด้วยอีก 2 ตอนโดยเฉลี่ยทั้งหมดอยู่ที่ตอนละ 1 ชั่วโมง อีกทั้งเวอร์ชันนี้เป็น ดิ อะเมซิ่ง เรซ เพียงไม่กี่เวอร์ชันที่เส้นชัยนั้นไม่ได้อยู่ในประเทศแรกที่ออกเดินทาง
นอกจากนี้ ภารกิจที่เกิดขึ้นในรายการบางส่วน เป็นภารกิจที่นำมาจากแฟรนไชส์ ของ ดิ อะเมซิ่ง เรซ ทั้ง เวอร์ชันอเมริกา และ เวอร์ชันเอเชีย โดยอาจมีการดัดแปลงบางส่วน เช่น ภารกิจอุปสรรคบังคับควายที่เกิดขึ้นในเลก 4 นำมาจากเลก 2 ของ ดิ อะเมซิ่ง เรซ เอเชีย 2 ทางแยกในเลก 5 (สอนหรือเรียนภาษาญี่ปุ่น) ดัดแปลงจากเลก 3 ของ ดิ อะเมซิ่ง เรซ 12 เป็นต้น ไม่เพียงเท่านั้น เวอร์ชันอิสราเอลมีการเปลี่ยนชื่อคำสั่ง Detour (ทางแยก) และ Fast Forward (ทางด่วน) เล็กน้อย
ข้อสังเกตอีกประการหนึ่งของเวอร์ชันอิสราเอลนี้ ในระหว่างการเดินทางทีมจะต้องเดินทางไปยังสถานที่ต่าง ๆ เพื่อทำภารกิจย่อยประมาณ 4-5 สถานที่ก่อนที่จะมีภารกิจหลักเช่นทางแยกหรืออุปสรรค ในขณะที่เวอร์ชันอื่น ๆ ของรายการมีการไปยังสถานที่เพื่อทำภารกิจย่อยเพียง 1-2 สถานที่เท่านั้น การที่ Ha'Merotz La'Million มีภารกิจมากเช่นนี้ ก็เป็นอีกปัจจัยหนึ่งนอกเหนือจากการออกอากาศแบบแบ่งหนึ่งเลกที่ไม่ใช่ซุปเปอร์เลกออกเป็นสองตอน ที่ทำให้รายการนี้มีจำนวนตอนมากกว่าเวอร์ชันอื่น ๆ นอกจากนี้ คำสั่งทางด่วนในเวอร์ชันนี้ก็มักจะมีขึ้นในช่วงครึ่งทางของเลก ต่างจากเวอร์ชันอื่น ๆ ที่ทางด่วนมักมีขึ้นในช่วงต้นเลก (หรือกลางเลกในบางกรณี) ซึ่งเป็นผลมาจากความยาวของเลกที่ยาวมาก การมีทางด่วนระหว่างเลกนั้น เป็นการป้องกันมิให้ทีมที่ใช้ทางด่วนนำห่างจากทีมที่ไม่ได้ใช้ทางด่วนมากเกินไปนั่นเอง
ผลการแข่งขัน

ตารางแสดงชื่อ ความสัมพันธ์ของผู้แข่งขันในขณะถ่ายทำของแต่ละทีมพร้อมทั้งแสดงสถานะในการแข่งขัน ดังนี้ (ตารางนี้อาจไม่ได้แสดงข้อมูลที่ตรงกับข้อมูลที่ออกอากาศในโทรทัศน์เนื่องจากข้อมูลที่เพิ่มเข้ามาบางส่วนในภายหลัง หรือข้อมูลที่ถูกนำออกไปบางส่วน)
| ทีม | ความสัมพันธ์ | ลำดับที่ (ในแต่ละช่วง)> 1 | ลำดับที่ (ในแต่ละช่วง)> 2 | ลำดับที่ (ในแต่ละช่วง)> 3 | ลำดับที่ (ในแต่ละช่วง)> 4 | ลำดับที่ (ในแต่ละช่วง)> 5 | ลำดับที่ (ในแต่ละช่วง)> 6 | ลำดับที่ (ในแต่ละช่วง)> 7 | ลำดับที่ (ในแต่ละช่วง)> 8 | ลำดับที่ (ในแต่ละช่วง)> 9 | ลำดับที่ (ในแต่ละช่วง)> 10 | ผู้แก้อุปสรรค |
| --- | --- | --- | --- | --- | --- | --- | --- | --- | --- | --- | --- | --- |
| กายกับเชย์ | หุ้นส่วนธุรกิจ | 7 | 2 | 2 | 5 | 4 | 1 | 1ƒ | 2» | 2 | 1 | กาย 5, เชย์ 5 |
| มายากับอมิเชย | คู่เดท | 1 | 1 | 3 | 1 | 1 | 3 | 4« | 3 | 3 | 2 | มายา 4, อมิเชย 6 |
| จิลกับทอม | พ่อเลี้ยงกับลูกสาว | 5 | 4 | 4 | 4 | 6 | 2 | 2 | 4 | 1 | 3 | จิล 5, ทอม 5 |
| มิชาเอลกับราน | คู่แต่งงาน | 3 | 3 | 5 | 2 | 2 | 5 | 3» | 1 | 4 |  | มิชาเอล 4, ราน 5 |
| ฮาดาทกับอินบัล | เพื่อน | 4 | 8 | 7 | 3 | 3 | 4 | 5 | 5« |  |  | ฮาดาท 4, อินบัล 4 |
| เอเลียน่ากับยาเอล | เพื่อน | 2 | 6 | 6 | 6 | 5 | 5 |  |  |  |  | เอเลียน่า 3 , ยาเอล 3 |
| ฮานนาห์กับมาร์กาลิต | สมาชิกนิคมอิสราเอล | 9 | 9 | 1ƒ | 7> | 71 |  |  |  |  |  | ฮานนาห์ 2, มาร์กาลิต 1 |
| อเล็นกับอินบัล | คู่เดทใหม่ | 8 | 5 | 8 | 8< |  |  |  |  |  |  | อเล็น 2, อินบัล 2 |
| มาออร์กับแอชเชอร์ | เพื่อนสมัยเด็ก | 10 | 7 | 9 |  |  |  |  |  |  |  | มาออร์ 1, แอชเชอร์ 2 |
| ลิรานกับเอเลน่า | คู่นางงาม | 6 | 10 |  |  |  |  |  |  |  |  | ลิราน 1, เอเลน่า 1 |
หมายเหตุ 1:  ฮานนาห์กับมาร์กาลิตต้องออกจากการแข่งขัน เนื่องจากมาร์กาลิตถูกนำส่งโรงพยาบาลจากอาการติดเชื้อในท้องขั้นรุนแรงที่เกิดขึ้นในเลก 5
สีแดง หมายถึง ทีมนั้นๆ ถูกคัดออก
สีเขียว ƒ หมายถึง ทีมนั้นๆ  ทำ Fast Forward สำเร็จ ; เลขของเลกที่มีสีเขียวและ ƒ เป็นเลกที่มี Fast Forward แต่ไม่มีทีมไหนใช้
สีน้ำเงินตัวเอน หมายถึง ทีมนั้นๆ มาถึงจุดพักเป็นทีมสุดท้ายในเลกที่ไม่มีการคัดออก แต่จะถูกยึดเงินทั้งหมดที่มีและไม่ได้เงินใช้ในด่านถัดไป และจะไม่ได้รับอนุญาตให้หาเงินใช้จนกว่าการแข่งขันในเลกต่อไปจะเริ่มขึ้น
สีน้ำเงินขีดเส้นใต้ หมายถึง ทีมนั้นๆ มาถึงจุดพักเป็นทีมสุดท้ายในเลกที่ไม่มีการคัดออก แต่จะต้องเข้าเป็นที่ 1 ในด่านถัดไปมิฉะนั้นจะถูกทำโทษเวลา 30 นาที
เครื่องหมาย > สีเหลือง หมายถึง ทีมนั้นๆ ใช้คำสั่งพักทีมอื่นแข่งขันชั่วคราว (Yield) ; < หมายถึง ทีมนั้นๆ ถูกพักการแข่งขันชั่วคราว ;<> หมายถึง เลกที่มีกฎการสั่งพักแต่ไม่มีทีมไหนใช้
เครื่องหมาย » สีน้ำตาล หมายถึง ทีมนั้นๆ ใช้คำสั่งย้อนกลับให้กับทีมอื่น (U-Turn)  ; « หมายถึงทีมนั้นๆ ถูกสั่งให้ย้อนกลับ ; «» หมายถึงเลกที่มีกฎการย้อนกลับแต่ไม่มีทีมไหนใช้
สถานที่ในการแข่งขัน > เลก 1 (อิสราเอล → แอฟริกาใต้)

เทลอาวีฟ, อิสราเอล  (ท่าอากาศยานนานาชาติเบนกูเรียน) (จุดเริ่มต้น)
เทลอาวีฟ (ท่าอากาศยานนานาชาติเบนกูเรียน) ไป พอร์ต เอลิซาเบธ, แอฟริกาใต้  (ท่าอากาศยานพอร์ธ เอลิซาเบธ)
พอร์ต เอลิซาเบธ (ลานเกมครักก้าคัมม่า)
โนมาทัมซันค่า (แท่นขายผลไม้)
การ์เด้นรูธ (อุทยานแห่งชาติซิทซีคัมม่า)
การ์เด้นรูธ (หมู่บ้าน Khoisan)
การ์เด้นรูธ (สะพาน Bloukrans)
การ์เด้นรูธ (แคมป์ที่พักหุบเขาธรรมชาติ)
ทางแยกในเลกแรกของรายการ แต่ละทีมจะต้องเลือกระหว่าง ไต่ลงมา (Rappel) และ โหนลงมา (Zipline) โดยทีมที่เลือกไต่ลงมาจะต้องไต่ลงจากหน้าผาแล้วไต่ขึ้นไปจำนวน 3 ครั้ง ส่วนทีมที่เลือกโหนลงมาจะต้องโหนลงมาจากเชือกโหนที่น่ากลัว อุปสรรคแรกของรายการ สมาชิกที่ทำอุปสรรคจะต้องกระโดดบันจีจัมพ์ลงมาจากสะพาน Bloukrans
เมื่อเริ่มการแข่งขัน ทีมจะต้องหาแท่นจองตั๋วที่มีสัญลักษณ์รายการในท่าอากาศยานแล้วเลือกซอง 1 ใน 2 ซอง ที่จะมีตั๋วเครื่องบินเพื่อเดินทางไปยังพอร์ธ เอลิซาเบธ ประเทศแอฟริกาใต้ เหมือนกันแต่ซองหนึ่งจะให้ออกเดินทางในเวลา 12.50 น. ในขณะที่อีกซองหนึ่งจะให้ออกเดินทางเวลา 14.50 น.
ที่ลานเกมครักก้าคัมม่า  ทีมจะต้องเดินตามทางที่กำหนดผ่านหนองน้ำ แล้วใช้เชือกผูกท่อนซุงไว้กับรถของทีมแล้วขับรถลากซุงที่ติดอยู่ท้ายรถไปถึงจุดหมาย เพื่อรับคำใบ้ต่อไป
ที่โนมาทัมซันค่า สมาชิกแต่ละคนในทีมจะต้องเดินทูนผลไม้ไว้บนหัวโดยที่ผลไม้ต้องไม่ตกลงพื้น ไปส่งให้กับนักบุญซานโกม่า เพื่อรับคำใบ้ต่อไป
ที่การ์เด้นรูธทีมจะต้องกางเต็นท์แล้วนอนพักเป็นเวลา 1 คืนแล้วจึงเดินเข้าจุดพักโดยก่อนที่จะเข้าจุดพักจะมีคนตรวจว่ากางเต็นท์ถูกหรือไม่ หากถูกต้อง จึงจะสามารถเดินเข้าจุดพักได้
สถานที่ในการแข่งขัน > เลก 2 (แอฟริกาใต้)

พอร์ต เอลิซาเบธ (ท่าอากาศยานพอร์ธ เอลิซาเบธ) ไป เคปทาวน์ (ท่าอากาศยานนานาชาติเคปทาวน์)
เคปทาวน์ (ภูเขาเทเบิ้ล)
เคปทาวน์ (เนินทรายแอตแลนติส)
เคปทาวน์ (สนามแข่งรถคิลลาร์นีย์)
เคปทาวน์ (ลานกา)
เคปทาวน์ (อนุสาวรีย์เนลสัน มันเดลา ริมฝั่งวิกตอเรียและอัลเฟรด)
เคปทาวน์ (อนุสรณ์โรเดส)
ทางแยกของเลกนี้ แต่ละทีมจะต้องเลือกระหว่าง ไวน์ (Wine) และ ยิง (Shoot) โดยทีมที่เลือกไวน์ จะต้องเดินทางไปที่ไร่องุ่นเนลสันแล้วแบกถังเปล่า 1 ถังแล้วนำไปเติมไวน์ ส่วนทีมที่เลือกยิงจะต้องไปที่ Valley Gun Club แล้วยิงเป้าบินจำนวน 6 เป้า สำหรับอุปสรรคในเลกนี้ สมาชิกที่ทำอุปสรรคจะต้องขับรถในสนามหนึ่งรอบภายในเวลา 2 นาทีที่สนามแข่งรถคิลลาร์นีย์
ที่เนินทรายแอตแลนติส สมาชิกในทีมจะต้องลื่นลงมาจากภูเขาทรายในแผ่นกระดาน แล้วเดินไปที่ซุ้มประตูก่อนที่จะได้รับคำใบ้ต่อไป
ที่ลานกา ทีมจะต้องรับประทานศีรษะของแพะจำนวน 2 ศีรษะก่อนที่จะได้รับคำใบ้ต่อไป
ที่อนุสาวรีย์เนลสัน มันเดลา ทีมจะต้องแสดงการเต้นพื้นเมืองให้ได้เงินจำนวนหนึ่ง ก่อนที่จะได้รับคำใบ้ต่อไป
สถานที่ในการแข่งขัน > เลก 3 (แอฟริกาใต้ → เวียดนาม)

เคปทาวน์ (ท่าอากาศยานนานาชาติเคปทาวน์) ไป นครโฮจิมินห์, เวียดนาม  (ท่าอากาศยานนานาชาติเติ่นเซินเญิ้ต)
นครโฮจิมินห์ (ตลาดเบ๊นถั่ญ)
ใกล้ ๆ ไก๊แบ่ (บริเวณปลูกข้าวเตอมูไห่)
ไก๊แบ่ (ร้านอาหาร)
ใกล้ ๆ ไก๊แบ่ (ฟาร์มไก่ไจกา)
ไก๊แบ่ (ไจ๋ รั้น ด่ง เติม)
นครโฮจิมินห์ (โรงละคร)
นครโฮจิมินห์ (วัดหุ่งเวือง)
ทางแยกในเลกนี้ สมาชิกในทีมจะต้องเลือกภารกิจระหว่างการฝ่าเครื่องกีดขวางข้ามลำห้วย หรือข้ามแม่น้ำโดยโดดไปที่ใบไม้ ที่ลอยอยู่โดยที่ไม่ตกลงมา ทางด่วนในเลกนี้สมาชิกในทีมจะต้องรับประทานอาหารที่ทำจากหนู ก่อนที่จะไปยังจุดหยุดพัก อุปสรรคในเลกนี้สมาชิกหนึ่งคนในทีมจะต้องจับงู 5 ตัวจากกรงขังแล้วนำไปใส่ถังที่อยู่ใกล้ ๆ
ที่ตลาดเบนเทรน ทีมจะต้องขายดอกไม้ให้คนท้องถิ่นโดยใช้รถจักรยานแบบเวียดนาม เมื่อได้เงินเพียงพอ ทีมจึงจะได้รับคำใบ้ต่อไป (จากเลก 3 ของ ดิ อะเมซิ่ง เรซ 10)
ที่ฟาร์มไก่ไตรกา ทีมต้องจับไก่ให้ได้ 20 ตัวแล้วนำไปส่งที่ตลาดไก๊แบ่ ก่อนที่จะได้รับคำใบ้ต่อไป และห่านหนึ่งตัว ซึ่งทีมจะต้องถือห่านนี้ไปยังจุดหยุดพักด้วย (จากเลก 2 ของ ดิ อะเมซิ่ง เรซ เอเชีย 3 และเลก 4 ของ ดิ อะเมซิ่ง เรซ 12)
ที่โรงละคร ทีมจะต้องชมการแสดงระหว่างที่หาจดหมายจากผู้ชมที่เป็นแฟน ๆ ของผู้แสดง ซึ่งทีมจะต้องเขียนข้อความที่อยู่ในจดหมายให้ถูกต้องก่อนที่จะได้รับคำใบ้ต่อไป
สถานที่ในการแข่งขัน > เลก 4 (เวียดนาม)

นครโฮจิมินห์ (ร้านมอเตอร์ไซด์)
นครโฮจิมินห์ (สถานีรถประจำทางกลาง) ไป บ่า เหรี่ย (นาข้าว)
วุ้งเต่า (แผงขายปลา)
วุ้งเต่า (ถนนย่านวุ้งเต่า)
วุ้งเต่า (วัด Niet Ban Tinh Xa)
วุ้งเต่า (ลานจอดรถสามล้อ)
วุ้งเต่า (Villa Blanche)
อุปสรรคในเลกนี้ สมาชิกหนึ่งคนของแต่ละทีมจะต้องบังคับควายให้เดินไถนาไปตามเส้นทางที่กำหนดไว้ให้ถูกต้อง โดยเส้นทางดังกล่าวมีลักษณะเหมือนรูปร่างของเลข 8 ซึ่งมีเสาและธงประดับเส้นทางปักอยู่ โดยที่ทุกคนจะได้เรียนวิธีการบังคับควายเบื้องต้นโดยใช้เสียง จากคนท้องถิ่น ระหว่างการบังคับควาย ถ้าใครขอความช่วยเหลือ สมาชิกคนนั้นจะต้องกลับมาเริ่มต้นใหม่ (จากเลก 2 ของ ดิ อะเมซิ่ง เรซ เอเชีย 2) ทางแยกในเลกนี้สมาชิกในทีมจะต้องเลือกระหว่าง เรือตะกร้า (Basket Boats) และ จักรยานตะกร้า (Basket Bikes) โดยทีมที่เลือกเรือตะกร้าจะต้องพายเรือไปหยิบคำใบ้ที่ห้อยอยู่กลางแม่น้ำ สำหรับทีมที่เลือกจักรยานตะกร้าจะต้องขี่จักรยานบรรทุกกุ้งไปส่งที่บ้านเป็นระยะทาง 2.5 กิโลเมตร ก่อนที่จะได้รับคำใบต่อไป (นำมาจากเลก 12 ของ ดิ อะเมซิ่ง เรซ 3)
ที่ร้านมอเตอร์ไซค์ ทีมจะต้องประกอบมอเตอร์ไซค์โดยดูจากมอเตอร์ไซค์ที่ประกอบไว้แล้ว
ที่แผงขายปลาทีมต้องนับจำนวนปลาในตะกร้า เมื่อนับได้ถูกต้องจึงจะได้รับคำใบ้ต่อไป
ที่ถนนในวุ้งเต่า ทีมจะต้องเต้นโดยกระโดดข้ามไม้เท้าให้ตรงตามเวลาที่กำหนด ก่อนที่จะได้รับคำใบ้ต่อไป
ที่วัด Niet Ban Tinh Xa ทีมต้องแก้ปริศนา หอคอยแห่งฮานอย
สมาชิกในทีมจะต้องถีบสามล้อที่อยู่ที่ลานจอดรถสามล้อไปยังจุดพัก
สถานที่ในการแข่งขัน > เลก 5 (เวียดนาม → ญี่ปุ่น)

โฮจิมินห์ซิตี (ท่าอากาศยานนานาชาติเติ่นเซินเญิ้ต) ไป โตเกียว, ญี่ปุ่น  (ท่าอากาศยานนานาชาตินาริตะ)
โตเกียว (ทางข้ามแยกย่านชิบุยะ)
โตเกียว (เจป็อปคาเฟ่)
โตเกียว (โรงเรียนเกนุโคดันฉะ) (จุดพักค้างคืน)
โตเกียว ไป โกเท็มบะ จังหวัดชิซึโอะกะ
โกเท็มบะ (ป่า)
โกเท็มบะ (หมู่บ้านมารดา)
ยะมะนะคาโคะ จังหวัดยะมะนะชิ (ทะเลสาบยะมะนะคะ)
ทางแยกในเลกนี้แต่ละทีมจะต้องเลือกระหว่าง สอน (Teach) และ เรียน (Study) โดยทีมที่เลือกสอนจะต้องสอนนักเรียนที่พูดภาษาฮิบรูไม่ได้ให้จำคำศัพท์ภาษาฮิบรู 10 คำ โดยทีมจะต้องผ่านการทดสอบกับครูชาวญี่ปุ่น สำหรับทีมที่เลือกเรียน ทีมจะต้องเรียนคำศัพท์ภาษาญี่ปุ่น 10 คำ และต้องผ่านการทดสอบจากครูชาวญี่ปุ่นก่อนที่จะได้รับคำใบ้ต่อไป (ทางแยกนี้นำมาจากเลก 3 ของ ดิ อะเมซิ่ง เรซ ซีซั่นที่ 12 ของเวอร์ชันสหรัฐอเมริกา) อุปสรรคในเลกนี้ สมาชิกหนึ่งคนในแต่ละทีมจะต้องเดินผ่านทางลอดซุ้ม 3 ครั้ง ในแต่ละครั้งจะต้องนำหมายเลขที่ถูกต้องที่อยู่ที่ปลายทางกลับมา หากหยิบมาผิด นินจาจะส่งพวกเขากลับไปเริ่มใหม่ และหากสมาชิกในทีมคนนั้นไม่สามารถทำได้ภาคใน 5 ครั้ง สมาชิกคนนั้สจะต้องกลับไปต่อแถวทำภารกิจต่อจากทีมที่กำลังทำอยู่ และต้องรอจนกว่าทีมที่กำลังทำอยู่ทำสำเร็จจึงจะทำใหม่ได้
ที่ทางข้ามแยกชิบุยะ ทีมต้องหาคำใบ้ต่อไปบนหน้าจอบริเวณนั้น คำใบ้บนหน้าจอจะบอกให้ทีมไปหาผู้หญิงที่สวมชุดกิโมโนที่จะมอบคำใบ้ต่อไป (นำมาจากเลก 11 ของ ดิ อะเมซิ่ง เรซ ซีซั่นที่ 9 ของเวอร์ชันสหรัฐอเมริกา)
ที่เจป็อบคาเฟ่ ทีมต้องหาเด็กหญิงที่แต่งชุดคอสเพลย์ที่มีตัวคันจิอยู่ที่รองเท้าเพิ่อรับคำใบ้ต่อไป
ที่หมู่บ้านมารดาในโกเท็มบะ ทีมมีเวลา 7 นาทีที่จะไขปริศนาที่ซ่อนอยู่ในกล่องในระหว่างที่โดนปลาปิรันยาดูแลรักษาเท้าอยู่
ที่ทะเลสาบยะมะนะคะ ทีมต้องพายเรือหงส์ไปยังจุดหยุดพักที่มีหงส์ใหญ่รออยู่ (นำมาจากเลก 11 ของ ดิ อะเมซิ่ง เรซ ซีซั่นที่ 9 ของเวอร์ชันสหรัฐอเมริกา)
สถานที่ในการแข่งขัน > เลก 6 (ญี่ปุ่น → มาเก๊า)

โตเกียว  (ท่าอากาศยานนานาชาตินาริตะ) ไป มาเก๊า , สาธารณรัฐประชาชนจีน  (ท่าอากาศยานนานาชาติมาเก๊า)
มาเก๊า (จัตุรัสเซนาโด)
มาเก๊า (อนุสาวรีย์กุนเอี๋ยม)
มาเก๊า (ทะเลสาบนัมวาน) (จุดพักค้างคืน)
มาเก๊า (มาเก๊าทาวเวอร์)
มาเก๊า (ไทปาเซนเตอร์)
มาเก๊า (ฟอร์ทัลลีซา โด มอนเต)
มาเก๊า (เดอะเวเนเชี่ยน มาเก๊า)
อุปสรรคในเลกนี้ สมาชิกหนึ่งคนในแต่ละทีมจะต้องโดดลงมาจากชั้น 61 ของมาเก๊าทาวเวอร์ที่สูง 338 เมตรให้สำเร็จ ก่อนที่จะได้รับคำใบ้ต่อไป (นำมาจากเลก 7 ของ ดิ อะเมซิ่ง เรซ เอเชีย 3) ทางแยกในเลกนี้ทีมจะต้องเลือกระหว่าง ก๋วยเตี๋ยว (Noodles) กับ คุกกี้ (Cookies) โดยทีมที่เลือกก๋วยเตี๋ยวจะต้องเตรียม แป้ง น้ำ และทำเส้นก๋วยเตี๋ยวแคบ ๆ เล็ก ๆ ให้เป็นลูกกลม ๆ ก่อนที่จะได้รับคำใบ้ต่อไป สำหรับทีมที่เลือกคุกกี้ จะต้องรับประทานคุกกี้ 2,000 ชิ้นและหาคุกกี้ที่มีเนื้ออยู่ข้างในเพื่อนำไปรับคำใบ้ต่อไป (นำมาจากเลก 7 ของ ดิ อะเมซิ่ง เรซ เอเชีย 3)
ทีมต้องหารูปสลักของมังกรส่วนหัวที่จัตุรัสเซนาโด และนำไปที่อนุสาวรีย์กุนเอี๋ยมที่มีรูปสลักมังกรส่วนหาง เมื่อพบทั้งสองส่วนทีมจะต้องนำชิ้นส่วนทั้งสองส่วนนี้ไปที่ทะเลสาบนัมวาน ที่ซึ่งแต่ละทีมจะต้องนำรูปสลักวางไว้ในเรือแล้วพายเรือไปกลับตามเส้นทางที่กำหนดไว้ ก่อนที่จะได้รับคำใบ้ต่อไป (ส่วนของการพายเรือ นำมาจากเลก 7 ของ ดิ อะเมซิ่ง เรซ เอเชีย 3)
ที่ฟอร์ทัลลีซา โด มอนเต ทีมต้องหากุญแจและเปิดตู้ 1,000 ตู้เพื่อหาคำใบ้ เมื่อทีมเปิดตู้ที่ถูกต้อง ทีมจึงจะได้รับคำใบ้ต่อไป
ทีมต้องล่องเรือกอนโดล่าไปยังจุดหยุดพักภายในโรงแรมเดอะเวเนเชี่ยน มาเก๊า
สถานที่ในการแข่งขัน > เลก 7 (มาเก๊า → ฮ่องกง)

มาเก๊า (ท่าเรือเฟอร์รี่ฮ่องกง-มาเก๊า ฝั่งมาเก๊า) ไป ฮ่องกง  (ท่าเรือเฟอร์รี่ฮ่องกง-มาเก๊า ฝั่งฮ่องกง) โดยเรือเทอร์โบเจ็ต
ฮ่องกง (ถนนยี่หวอ)
ฮ่องกง (โรงแรมคอสโม)
ฮ่องกง (สนามกีฬาทางใต้)
ฮ่องกง (สวนไล่ชีก๊ก)
ฮ่องกง (ตลาดโกชิง)
ฮ่องกง (เมืองกำแพงเกาลูน)
ฮ่องกง (เมืองเกาลูน หินของกัปตัน)
ฮ่องกง (วัดวองไทซิน)
ซาทิช (ที่พำนักของพระพุทธหมื่นปี)
อุปสรรคในเลกนี้ สมาชิกหนึ่งคนในทีมจะต้องเล่นปิงปองกับแชมเปี้ยนเด็ก หลังจากสมาชิกคนนั้นเล่นได้ 7 แต้มแล้วทีมจึงจะได้รับคำใบ้ต่อไป ทางด่วนในเลกนี้ทีมที่เลือกทำจะต้องทำการโกนผม ก่อนที่จะไปยังจุดหยุดพัก
ที่ถนนอีหวู่ ทีมจะต้องหาตัวเลขชุดหนึ่ง ที่มาจากคำถามหลายข้อดังต่อไปนี้
จำนวนรูปสี่เหลี่ยม ในโลโก้ของ PCCW (12 รูป)
จำนวนรูปสามเหลี่ยมบนสัญลักษณ์ของห้างโซโก้ (2 รูป)
ราคาหนังสือพิมพ์เซาท์ไชน่ามอร์นิ่งโพสต์ของฮ่องกง (7 ดอลลาร์ฮ่องกง)
จำนวนช่องแคบที่อยู่บนสะพานรางรถไฟ (17 ช่อง)
ตัวเลขที่อยู่ในลิฟต์ในโรงแรมคอสโม (4)
จากนั้นทีมต้องนำตัวเลขในภารกิจข้างต้นทั้งหมดมาคำนวณเพื่อเปิดเซฟที่ทางโรงแรมจัดไว้ให้ ซึ่งจะมีคำใบ้ต่อไปรออยู่ (ตัวเลขเปิดเซฟคือ 1748)
ที่ตลาดกนซิน ทีมต้องไปซื้อส่วนผสมของซุปจีนและนำกลับมาให้เภสัชกรท้องถิ่น และทานซุปจีนก่อนที่จะได้รับคำใบ้ต่อไป
ในวัดวองไทซิน ทีมต้องฟังคำทำนาย 3 อย่างจากในการแข่งขันก่อนที่จะได้รับคำใบต่อไป
ในที่พำนักของพระพุทธหมื่นปี ทีมจะต้องนับจำนวนรูปปั้นพระแกสลักที่อยู่ในสถานที่แห่งนั้น โดยทีมจะต้องนับให้ได้เท่ากับจำนวน 45 ซึ่งคือจำนวนที่ถูกต้องแล้วเขียนคำตอบให้พระดูก่อนที่จะเดินเข้าจุดพัก
สถานที่ในการแข่งขัน > เลก 8 (ฮ่องกง → ออสเตรเลีย)

ฮ่องกง (สนามบินนานาชาติฮ่องกง) ไป ซิดนีย์, รัฐนิวเซาท์เวลส์, ประเทศออสเตรเลีย  (สนามบินซิดนีย์)
ซิดนีย์ (จุดดริว)
วูลูมูลู, ซิดนีย์ (ห้องอาหาร de Wheels ของแฮร์รี่) (จุดพักค้างคืน)
ซิดนีย์ (สะพานซิดนีย์ฮาร์เบอร์)
ซิดนีย์ (สวนสาธารณะโอลิมปิกซิดนีย์)
ซิดนีย์ (สวนสาธารณะโอลิมปิก - Athlete Sculpture)
ซิดนีย์ (ท่าเรือแฟร์รี่คลอนี่) ไป เมอร์เรย์ , ซิดนีย์ (ท่าเรือแม่น้ำเมอร์เรย์)
เมอร์เรย์ , ซิดนีย์ (ชายหาดเมอร์เรย์)
ซิดนีย์ (โรงแรมฮิลตั้น)
ซิดนีย์ (Australian Heritage Hotel อนุสรณ์สถาน เดอะ ร๊อค)
ซิดนีย์ (พระราชวัง Botanical Gardens)
ทางแยกในเลกนี้ทีมจะต้องเลือกระหว่าง Water Dance กับ Sky Roll. ใน Water Dance ทีมจะต้อวไปที่สระว่ายน้ำและเรียนรู้เกี่ยวกับการช่วยคนจมน้ำรวมทั้งสาธิตให้ดูก่อนที่จะได้คำใบ้ต่อไป ใน Sky Roll ทีมจะต้องกระโดดน้ำจากระดับที่สูงแบบมืออาชีพให้ถูกต้องก่อนจะได้รับคำใบ้ต่อไป อุปสรรคในเลกนี้ ทีมจะต้องไต่ลงมาจากชั้นบนของโรงแรมแบบการไต่เขาก่อนที่จะได้รับคำใบถัดไป
ที่จุดดริว, ทีมจะต้องใช้กล้องส่องทางไกลเพื่อหาจุดหมายต่อไป
ที่ห้องอาหาร de Wheels ของแฮร์รี่, ทีมต้องกินพาย 6 ชิ้นซึ่งแต่ละอันมี 1,000 แคโลรี่ หลังจากกินพายทีมจะได้คำใบ้ต่อไปและเดินทางต่อในเช้าวันรุ่งขึ้น โดยภารกิจนี้ตรงกับงานทางด่วนในเลกที่ 9 ของฤดูกาลที่ 2 จากเวอร์ชันสหรัฐอเมริกา
ที่สะพานซิดนีย์ฮาร์เบอร์ทีมจะต้องเรียนร้องเพลงและปีนสะพานขึ้นไป หลังจากที่ปีนสะพานขึ้นไปเสร็จแล้วทีมจะต้องร้องเพลงเชียร์ที่ได้เรียนมาบนสะพานก่อนที่จะได้คำใบ้ต่อไป
ที่หาดเมอร์เรย์, ทีมจะต้องหาผู้หญิงที่สวมชุดว่ายน้ำและถือธงประจำชาติก่อนที่จะได้รับคำใบ้ต่อไป
ที่โรงแรมฮิลตั้น, ทีมจะต้องดื่มเบียร์ 3 แก้วแล้ววัดระดับแอลกอฮอลให้ได้ระดับตามต้องการก่อนจะได้รับคำใบ้ต่อไป
สถานที่ในการแข่งขัน > เลก 9 (ออสเตรเลีย → นิวซีแลนด์)

ซิดนีย์ (สนามบินซิดนีย์) ไป ออกแลนด์, นิวซีแลนด์  (สนามบินออกแลนด์)
ออกแลนด์ (Marina ดินแดนสวรรค์ตะวันตก)
มาทามาท่า (โรงถ่ายภาพยนตร์ Hobbiton) (จุดพักค้างคืน)
มาทามาท่า (ฟาร์มแห่งการพักผ่อนของแสงอาทิตย์)
โรโตรูอ่า (Te Puia)
โรโตรูอ่า (ประตูนรก)
ออกแลนด์ (เนิดเขา One Three)
ในอุปสรรคด่านนี้ สมาชิกทีมจะต้องควบคุมแกะให้ไปทางเส้นทางที่ถูกต้องก่อนจะได้รับคำใบ้ถัดไป
ในทางแยก ทีมจะต้องเลือกระหว่าง Snatch กับ Catch ใน Snatch ทีมจะต้องเล่นรักบี้ฟุตบอลและผ่านด่านของนักรักบี้ฟุตบอลมืออาชีพไปให้ได้ในระยะทาง 22 เมตรก่อนที่จะได้รับคำใบถัดไป ใน Catch ทีมจะต้องเรียนการเต้น Maori และเต้นให้คณะกรรมการดูก่อนที่จะได้รับคำใบ้ถัดไป
เมื่อเริ่มต้นด่านทีมจะต้องมาหาเจ้าหน้าที่ของสายการบิน Issta เพื่อที่จะได้รับตั๋ซเครื่องบินไปยังจุดหมายต่อไป
ที่ Marina ดินแดนสวรรค์ตะวันตก, ทีมจะต้องเตรียมกางใบเรือสำหรับเรือท่องเที่ยวเมื่อทำภารกิจเสร็จแล้วจึงจะได้คำใบถัดไป
ที่สถานที่ถ่ายทำภาพยนตร์ Hobbiton , ทีมจะต้องหา 2 สิ่งจากภาพยนตร์ The Lord of the Rings และนำของนั้นมาให้นักมายกลก่อนที่จะได้รับคำใบ้ถัดไป
ที่ประตูนรก, ทีมจะต้องลงไปในบ่อโคลนและหาไม้สลักรูปสัตว์ของชาวอินเดียนแดง 2 อันให้พบก่อนที่จะได้รับคำใบ้ถัดไป
สถานที่ในการแข่งขัน > เลก 10 (นิวซีแลนด์)

ออกแลนด์ (สนามบินออกแลนด์) ไป ควีนทาวน์ (สนามบินควีนทาวน์)
ควีนทาวน์ (แม่น้ำ Shotover)
ควีนทาวน์ (ฟาร์ม)
ควีนทาวน์ (ร้านขนมปัง)
ควีนทาวน์ (ทะเลสาบ Hayes)
ควีนทาวน์ (สวนกวาง) (จุดพักค้างคืน)
ควีนทาวน์ (Actionflite[ลิงก์เสีย])
โอตากุ (แม่น้ำ Kawarau)
โอตากุ (ฟาร์ม)
ควีนทาวน์ (Nevis Highwire)  (ไม่ได้ออกอากาศเป็นงาน Detour)
โอตากุ (หุบเขาหินดำ)  (เส้นชัย)
อุปสรรคในเลกนี้สมาชิกคนหนึ่งในทีมจะต้องทำการบินกับเครื่องบินขนาดเล็กตามระยะเวลาที่กำหนด เมื่อบินครบแล้วจึงจะได้รับคำใบ้ถัดไป อุปสรรคในเลกนี้ตรงกับอุปสรรคในเลกที่ 8 จากฤดูกาลที่ 8 ของเวอร์ชันสหรัฐอเมริกา
แม่น้ำ Shotover, ทีมจะต้องนั่งเรือเทอร์โบเจ็ทไปเอาคำใบ้ต่อไปซึ่งอยู่ใจกลางส่วนที่ลึกที่สุดของแม่น้ำ
ในฟาร์แห่งแรก, ทีมจะต้องหาคำใบ้จากกองฟางสำหรับสัตว์จากทั้งหมด 50 กอง
ที่ร้านขนมปัง, ทีมจะต้องทำ Pavlova 4 ชิ้นและขายเป็นเงิน 50 ดอลล่านิวซีแลนด์ก่อนที่จะได้รับคำใบ้ถัดไป
ที่ทะเลสาบ Hayes, ทีมจะต้องตัดหินทั้งหมด 9 ก้อนและตอบคำถามเกี่ยวกับการแข่งขันก่อนที่จะได้รับคำใบ้ถัดไป
ที่แม่น้ำ Kawarau , ทีมจะต้องลงไปในน้ำเย็นที่มีคลื่นแรงแล้วเดินไปตลอดรอดฝั่งก่อนที่จะได้รับคำใบ้ถัดไป
ในฟาร์มแห่งที่สอง, ทีมจะต้องตอบคำถามเกี่ยวกับทีมตัวเองและทีมอื่นๆ ให้ตรงกันเมื่อสมาชิกอีกคนเข้าไปตอบคำถามไว้เรียบร้อยแล้ว โดยภารกิจนี้นำมาจากเลกที่ 13 ในฤดูกาลที่ 11 ของเวอร์ชันสหรัฐอเมริกา
ที่ Nevis Highwire, ทีมจะต้องกระโดนบันจีจัมพ์ เมื่อกระโดดเสร็จทั้ง 2 คนแล้วจึงจะได้รับคำใบถัดไป - อันที่จริง ณ จุดนี้เป็นงาน Detour แต่ทั้ง 3 ทีมเลือก Jump Together ทั้งหมดจึงออกอากาศเป็นงานธรรมดาแต่จะคำใบ้ของผู้เข้าแข่งขันเป็น Detour ในขณะออกอากาศ
ที่หุบเขาหินดำ, ทีมจะต้องกลิ้งหินขนาดใหญ่หนัก 250 กิโลกรัมไปตามเส้นทาง เมื่อทำเสร็จแล้วทีมจะได้รับอนุญาตให้วิ่งเข้าเส้นชัย
ดูเพิ่ม

เว็บไซต์อย่างเป็นทางการ เก็บถาวร 2009-01-16 ที่ เวย์แบ็กแมชชีน (ฮีบรู)
แผนที่แสดงเส้นทาง
ในเลก 3 ทีมจะต้องไปตลาดเบนทานและขายดอกไม้ภายในท้องถิ่น
เมื่อมาถึงโตเกียว ทีมต้องไปที่ทางข้ามแยกย่านชิบุยะและหาคำใบ้ต่อไปบนหน้าจอที่แสดงอยู่บนตึกในย่านนั้น
อุปสรรคในเลกที่ 6 ของการแข่งขัน สมาชิกหนึ่งคนในทีมจะต้องโดดลงมาจากมาเก๊าทาวเวอร์ที่สูง 338 เมตร
บริเวณสวนไล่ชีก๊ก สถานที่ทำภารกิจทางด่วนที่สอง โดยสมาชิกในทีมจะต้องโกนผมก่อนเข้าสู่จุดหยุดพัก
ทีมต้องปีนสะพานซิดนีย์ฮาร์เบอร์ในการแข่งขันของเลกนี้
ทีมจะต้องเดินทางไปยังสถานที่ถ่ายทำภาพยนตร์ Hobbiton ในด่านนี้
กัลลิอาแบ็ลกิกา

| มณฑลกัลลิอาแบ็ลกิกา Provincia Gallia Belgica |
| --- | --- |
มณฑลของจักรวรรดิโรมัน
22 ปีก่อน ค.ศ. – คริสต์ศตวรรษที่ 5
 
เมืองหลวง: ดูรอกอร์ตอรูง (แร็งส์)  เอากุสตาเตรแวโรรูง (เทรียร์)
ยุคทางประวัติศาสตร์: สมัยโบราณ

• ก่อตั้งมณฑลหลังสงครามกอล : 22 ปีก่อน ค.ศ.
• สิ้นสุดลงด้วยราชอาณาจักรแฟรงก์ : คริสต์ศตวรรษที่ 5
 
ปัจจุบันเป็นส่วนหนึ่งของ:    เบลเยียม   ฝรั่งเศส   เยอรมนี   ลักเซมเบิร์ก   เนเธอร์แลนด์ 
แผนที่แสดงที่ตั้งของมณฑลกัลลิอาแบ็ลกิกา ด้านซ้ายของภาพ
กัลลิอาแบ็ลกิกา (ละติน: Gallia Belgica) บางครั้งเรียกว่า แบ็ลกิกาปรีมา (Belgica Prima) เป็นมณฑลหนึ่งของจักรวรรดิโรมัน ตั้งอยู่บริเวณตอนใต้ของประเทศเนเธอร์แลนด์ เบลเยียม ลักเซมเบิร์ก ทางตะวันออกเฉียงเหนือของฝรั่งเศส และทางตะวันตกของเยอรมนีในปัจจุบัน ชนพื้นเมืองทางตอนใต้ของกัลลิอาแบ็ลกิกาประกอบด้วยกลุ่มชนเคลต์และเยอรมัน ซึ่งนิยมเรียกว่าแบ็ลไก ตามคำกล่าวของจูเลียส ซีซาร์ พรมแดนระหว่างกัลลิอากับแบ็ลกิกาคือแม่น้ำมาร์นและแม่น้ำแซน และพรมแดนระหว่างกัลลิอาแบ็ลกิกากับแกร์มานิอาคือแม่น้ำไรน์ ภูมิภาคนี้คือหัวใจทางประวัติศาสตร์ของกลุ่มประเทศแผ่นดินต่ำ ปัจจุบันสอดคล้องกับที่ตั้งของรัฐในกลุ่มเบเนลักซ์ซึ่งได้แก่เนเธอร์แลนด์ เบลเยียม และลักเซมเบิร์ก รวมทั้งฟลานเดอส์ของฝรั่งเศสและบางส่วนของไรน์ลันท์
ดูเพิ่ม

จักรวรรดิโรมัน
| ด ค กมณฑลโรมันใน ค> ศ. 120 |
| --- | --- | --- |
|  อะเคีย  ไอกึปตุส  อาฟริกาโปรโกงซูลาริส  อัลเปสก็อตติไอ  อัลเปสมาริติไม  อัลเปสป็อยนีไน  อาราบิอาแปไตรอา  อาร์แมนิอา  อาซิอา  อัสซือริอา  บิทิเนียและพอนทัส  บริตันนิอา  แคปพะโดเชีย  ซิลิเชีย  คอร์ซิกาและซาร์ดิเนีย  เครตาและไซริเนกา  ไซปรัส  เดเชีย  ดัลเมเชีย  อิไพรัส  กาเลเชีย  กัลลิอาอากวีตานิอา  กัลลิอาแบ็ลกิกา  กัลลิอาลุกดูเนงซิส  กัลลิอานาร์โบเนงซิส  แกร์มานิอาอีงแฟริออร์  แกร์มานิอาซูแปริออร์  ฮิสปานิอาไบติกา  ฮิสปานิอาตาร์ราโกเนงซิส  อิตาลี  ยูเดีย  ลูซีตานิอา  ลิเชียและแพมฟิเลีย  มาซิโดเนีย  เมารีตานิอาไกซาริเองซิส  เมารีตานิอาติงกีตานา  เมโสโปเตเมีย  ม็อยซิอาอีงแฟริออร์  ม็อยซิอาซูแปริออร์  โนริกูง  ปันนอนิอาอีงแฟริออร์  ปันนอนิอาซูแปริออร์  ไรติอา  ซิกิลิอา  ซือริอา  เทรเชีย  |  อะเคีย  ไอกึปตุส  อาฟริกาโปรโกงซูลาริส  อัลเปสก็อตติไอ  อัลเปสมาริติไม  อัลเปสป็อยนีไน  อาราบิอาแปไตรอา  อาร์แมนิอา  อาซิอา  อัสซือริอา  บิทิเนียและพอนทัส  บริตันนิอา  แคปพะโดเชีย  ซิลิเชีย  คอร์ซิกาและซาร์ดิเนีย  เครตาและไซริเนกา  ไซปรัส  เดเชีย  ดัลเมเชีย  อิไพรัส  กาเลเชีย  กัลลิอาอากวีตานิอา  กัลลิอาแบ็ลกิกา  กัลลิอาลุกดูเนงซิส  กัลลิอานาร์โบเนงซิส  แกร์มานิอาอีงแฟริออร์  แกร์มานิอาซูแปริออร์  ฮิสปานิอาไบติกา  ฮิสปานิอาตาร์ราโกเนงซิส  อิตาลี  ยูเดีย  ลูซีตานิอา  ลิเชียและแพมฟิเลีย  มาซิโดเนีย  เมารีตานิอาไกซาริเองซิส  เมารีตานิอาติงกีตานา  เมโสโปเตเมีย  ม็อยซิอาอีงแฟริออร์  ม็อยซิอาซูแปริออร์  โนริกูง  ปันนอนิอาอีงแฟริออร์  ปันนอนิอาซูแปริออร์  ไรติอา  ซิกิลิอา  ซือริอา  เทรเชีย  |  |